ELTL JUHATUSE OTSUSE E-HÄÄLETUSE PROTOKOLL

ETTEPANEKU TEGIJA : Margit Tamm
KUUPÄEV : 15.09.2020
KELLAAEG: 	9:28
ETTEPANEK: 

Peasekretäri Margit Tamm’e ettepanek kinnitada  Eesti - Soome naiste ühisliiga juhend hooajaks 2020 / 2021 ( juhend lisatud )

JUHATUSE LIIGE	“POOLT” ”VASTU “ERAPOOLETU”	KUUPÄEV	KELLAAEG	
Madis Koit	Poolt	15.09.2020	10:33	
Renno Rehtla	Erapoolte	17.09.2020	9:28	
Kätlin Latt	Poolt	15.09.2020	9:44	
Peeter Allikoja	Poolt	15.09.2020	17:58	
Janar Ignahhin	Poolt	15.09.2020	11:18	
Kristo Kauküla	Poolt	15.09.2020	18:50	
Kert Räis	Erapooltu	17.09.2020	9:28	

Otsus : Kinnitada  Eesti - Soome naiste ühisliiga juhend hooajaks 2020 / 2021

BALTECO Eesti–Soome Naiste Ühisliiga

Juhend
Peasponsor
 
Eesti–Soome Naiste Ühisliiga peasponsor on AS BALTECO
 
Aeg  ja koht
 
Võistlused viiakse läbi 4 mängupäeval ja võistluste asukoht määratakse ELTL ja SPTL
kalenderplaanis
                         
10.10.2020      1.mängupäev , Eesti võistkonnad                    Viljandi Spordihoone
14.11.2020      2.mängupäev , Eesti võistkonnad                   Aseri Vabaajakeskus
17.01.2021      3.mängupäev , Eesti ja Soome võistkonnad   Tallinn, TalTech Spordihoone
20.03.2021      4.mängupäev , Eesti ja Soome võistkonnad   Soome
 
Peakohtunik
 
Eesti–Soome Naiste Ühisliiga peakohtunik xxx
 
Osavõtjad
 
Võistlusest võtab osa 4 võistkonda Soomest ja 4 võistkonda Eestist. Eestist pääsevad osalema võistkonnad eelmise hooaja lõpptulemuste alusel. Esmajärjekorras on õigus registreerida neljal parimal klubil, kui keegi neist loobub, saab õiguse osaleda 5. koha saanud võistkond. Võistkond loetakse registreerituks pärast osavõtutasu tasumist. NB ! Klubitud mängijad Eesti-Soome Naiste Ühisliigas osaleda ei saa. Võistkonda võivad kuuluda kõik Eesti kodakondsust omavad või kolm viimast aastat alaliselt Eestis elanud ELTL liikmesklubide liikmed (Eesti mängijad). Ülejäänud mängijaid loetakse võõrmängijateks. Igasse võistkonda võib registreerida kuni 10 mängijat. Igat võistkonda võib täiendada teisest Eesti klubist laenatud mängijatega (laenutingimustes lepivad kaks klubi kokku omavahel) tingimusel, et ta mahub ülesantava 10 mängija hulka (laenatud mängija). Võistlejat laenuks andev klubi teavitab ELTL’i e-posti teel mängija laenamisest teisele klubile aadressil registreeri@lauatennis.ee
Ühes kohtumises võib korraga kasutada 1 võõrmängijat ja 1 laenatud mängijat. Klubil on õigus madalamas liigas ülesantud mängijat kasutada sama klubi kõrgemas liigas võistlevas võistkonnas (asendusmängija). Maksimaalselt võib kasutada kuni kahte asendusmängijat ning igaühte neist ühel mängupäeval hooaja jooksul. Nimetatud juhul ei jälgita maksimaalse võistlejate arvu reeglit, kuid asendusmängijat ei loeta registreerituks kõrgemasse liigasse. Võistkonna esindaja peab informeerima hiljemalt võistluspäeva hommikul võistluskoha peakohtunikku ja saatma täiendavalt võistluspäeva jooksul sellekohase e-kirja aadressile registreeri@lauatennis.ee.
 
Registreerimine
 
Täidetud registreerimisvorm võistkondade nimelise koosseisu ja treeneri ning esindaja andmetega saata hiljemalt  21.09.2020.a. e-posti aadressil registreeri@lauatennis.ee
Registreerimisvorm saadetakse klubidele koos juhendiga.
Koos registreerumisega annab võistleja nõusoleku võistlusprotokollide avalikustamiseks, võistlustulemuste ning fotode kajastamiseks sotsiaalmeedias ja meedias (ajakirjandus,television,raadio),   võistlustulemuste töötlemiseks (reitingu koostamisel) ning edetabelite avaldamiseks.
 
Osavõtutasud
 
Eesti–Soome Naiste Ühisliiga osavõtutasu on 185 EUR. Eesti võistkondade osavõtutasu tasutakse ELTL poolt klubile esitatava arve alusel. Arve aluseks on registreerimise andmed. Pärast võistlustele ametlikku registreerimist mängimisest loobumise puhul täielikult või mõnest kohtumisest, tuleb tasuda ELTL-le trahvi kolmekordse osavõtutasuga võrdne summa. Klubi mängijad ei saa võistelda ELTL poolt korraldataval võistlusel  enne, kui nimetatud summa pole tasutud.
Osavõtutasu peab ELTL poolt esitatava arve alusel olema tasutud hiljemalt 8.10.2020.a. Kui selleks kuupäevaks ei ole arve tasutud, siis võistkonda osalema ei lubata.
Võiskonna registreerimisel käesoleva juhendi järgi võtab klubi endale juhendiga pandud rahalised ja muud juhendis toodud kohustused ELTL ees.

Võistlussüsteem
 
Võistlused viiakse läbi kehtivate ITTF reeglite järgi.
 
Kõikide võistkondadega mängitakse läbi 2 korda. Eesti võistkonnad mängivad omavahel Eestis 1. ja 2. mängupäeval , Soome võistkonnad mängivad omavahel Soomes. Eesti ja Soome võistkondade omavahelised kohtumised toimuvad 3. mängupäeval  Eestis ja 4. mängupäeval Soomes.
 
Võistkondadevahelised kohtumised viiakse läbi järgmises süsteemis.
Mängitakse 3-võiduni.
A-X, B-Y, C-Z, A-Y, B-X.

 
 
Autasustamine
 
Eesti–Soome Naiste Ühisliiga võitja võistkond saab endale aastaks rändkarika (Challenge Cup).
Kolme parimat võistkonda autasustatakse karikaga, võistkondade liikmeid medaliga.
Võistlejad peavad asutasustamisel viibima võistkonna ühtses sportlikus vormis. Autasu ei anta võistkonnale üle, kui võistkond ei võta osa autasustamistseremooniast.
Eesti–Soome Naiste Ühisliiga autasustamine toimub 4. mängupäeval.

Üldine
 
•	Võistlusel kasutatavad pallid  :  DHS D40+
•	Eesti–Soome Naiste Ühisliigas kindlustab kõigil mängupäevadel lauakohtunikud korraldaja.
•	Juhul kui võistkonnal puudub ühtne võistlusvorm, teeb peakohtunik  ELTL juhatusele ettepaneku trahvida võistkonda summas 50 EUR.
•	Igas kohtumises fikseeritakse mänguväljaku barjääril kohtumise jooksev seis ja skoori õigsuse eest vastutab lõppenud mängu lugenud kohtunik.
 
Oma tervisliku seisundi eest vastutab sportlane ise. Võistlustulemusi arvestatakse Eesti reitingu koostamisel. Kõik selles juhendis määratlemata küsimused lahendab ELTL või tema poolt määratud Eesti–Soome Naiste Ühisliiga peakohtunik.

Kaebused ja protestid
 
·        Protestide esitamiseks on aega 3 ööpäeva pärast mängupäeva lõppemist.
·        Protest peab olema esitatud koos põhjendusega kirjalikult mängupäeva peakohtunikule või Eesti–Soome Naiste Ühisliiga peakohtunikule.
·        Protesti tasu on 50 EUR, mis protesti rahuldamisel tagastatakse.
 
Võistlust korraldava klubi kohustused ELTL-i ees
 
o   hiljemalt 24 tunni jooksul peale võistluse lõppu
·         Saatma võistlustabelid koos protokollidega Eesti–Soome Naiste Ühisliiga peakohtunikule
·         Saatma Eesti–Soome Naiste Ühisliiga peakohtunikule vähemalt 800x600 pikselise resolutsiooniga, jpg formaadis kvaliteetse(d) foto(d)
 
o   hiljemalt nädala jooksul peale võistlust
·         saatma ELTL’Ie reitingufaili